laion/Wikipedia-Exotic huggingface dataset:
মাহমুদ খামিস

মাহমুদ খামিস সাইদ খামিস আল হাম্মাদি (আরবি: محمود خميس, ইংরেজি: Mahmoud Khamees; ২৮ অক্টোবর ১৯৮৭; মাহমুদ খামিস নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন। ২০০৮–০৯ মৌসুমে, আমিরাতি ফুটবল ক্লাব আল ওয়াহদার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল ওয়াহদারর হয়ে ৬ মৌসুমে ৮৬ ম্যাচে ৪টি গোল করার পর ২০১৪–১৫ মৌসুমে তিনি আল নাসরে যোগদান করেছেন। ২০২১–২২ মৌসুমে, তিনি ধারে আল নাসর হতে আমিরাতি ক্লাব আল ওয়াহদায় যোগদান করেছেন। খামিস ২০০৭ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৫১ ম্যাচে ২টি গোল করেছেন। মাহমুদ খামিস সাইদ খামিস আল হাম্মাদি ১৯৮৭ সালের ২৮শে অক্টোবর তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০০৭ সালের ১৭ই নভেম্বর তারিখে, ২০ বছর ও ২০ দিন বয়সে, বাম পায়ে ফুটবল খেলায় পারদর্শী খামিস বেনিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বেনিন ১–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে খামিস সর্বমোট ২ ম্যাচে অংশগ্রহণ করেছেন। ৩০ নভেম্বর ২০২১ পর্যন্ত হালনাগাদকৃত। "Benin - United Arab Emirates, Nov 17, 2007 - International Friendlies - Match sheet"। Transfermarkt (ইংরেজি ভাষায়)। ২০০৭-১১-১৭। সংগ্রহের তারিখ ২০২১-১১-২৩।  Strack-Zimmermann, Benjamin (২০০৭-১১-১৭)। "Benin vs. United Arab Emirates (1:0)"। National Football Teams। সংগ্রহের তারিখ ২০২১-১১-২৩।  মাহমুদ খামিস – ফিফা প্রতিযোগিতার রেকর্ড (ইংরেজি) সকারওয়েতে মাহমুদ খামিস (ইংরেজি) ট্রান্সফারমার্কেটে মাহমুদ খামিস (ইংরেজি) ওয়ার্ল্ডফুটবল.নেটে মাহমুদ খামিস (ইংরেজি) ইএসপিএন এফসিতে মাহমুদ খামিস (ইংরেজি) ন্যাশনাল-ফুটবল-টিমস.কমে মাহমুদ খামিস (ইংরেজি)
নেওয়ার

নেওয়ার (নেপাল ভাষা: नेवा Newā(h), আধুনিক নেপালী ভাষায়: नेवार Newār অথবা नेवाल Newāl) নেপাল উপত্যকার এক অতি প্রাচীন জাতি। এই মানব জাতির উত্‍স সম্পর্কে সঠিকভাবে কিছু বলা যায়না। আর্য, মোঙ্গল এবং দ্রাবিড় সব ধারার মানুষ মিলেমিশে নেপাল উপত্যকায় যে জনগোষ্ঠী তৈরি হয়েছিলো তারই সাধারণ নাম ছিলো নেওয়ার। ঐতিহাসিক সূত্র থেকে জানা যায় যে, কিরাতদের পরাজিত করে নেপাল উপত্যকা দখল করেছিলো লিচ্ছবিরা। প্রাচীন ভাষা বিজ্ঞান ও প্রত্নতাত্ত্বিক প্রমাণ থেকে একথা বলা যায় যে, লিচ্ছবিদের আগমনের পূর্ব থেকেই নেওয়ার-রা নেপাল উপত্যকার বিস্তীর্ণ অঞ্চল জুড়ে এক প্রাচীন ও উচ্চমানের ঐতিহ্যবাহী সংস্কৃতি গড়ে তুলেছিলো । পশ্চিমবঙ্গের পার্বত্য অঞ্চলে, নেওয়ারদের আগমন ঘটেছে পূর্ব নেপাল থেকে। দার্জিলিং জেলার তিনটি পার্বত্য মহকুমায় তাদের বাস। তবে, শিলিগুড়ি মহকুমায় এবং জলপাইগুড়ি জেলাতেও নেওয়ার সম্প্রদায়ের মানুষ বিভিন্ন জীবিকার প্রয়োজনে বসবাস করেন। পশ্চিমবঙ্গে তাদের পদবী প্রধান। অনেকে শ্রেষ্ঠী ব্যবহার করেন। এ রাজ্যে তাদের পরিচয় নেপালী ভাষী ব্যবসাহী সম্প্রদায় হিসেবে। সিকিম রাজ্যে ও নেওয়ার সম্প্রদায়ের মানুষ বসবাস করেন। নেওয়ারদের নিজস্ব ভাষা নেওয়ারি। নেওয়ারি ভাষা ভোট-বর্মা ভাষা গোষ্ঠীর অন্তর্গত। তবে নেওয়ারি ভাষায় সংস্কৃত এবং অন্যান্য ভারতীয় ভাষার প্রভাব সুস্পষ্ট। একসময় প্রাচীন নেওয়ারি ভাষায় অনূদিত হয়েছিলো প্রচুর মহাযান বৌদ্ধশাস্ত্র। এছাড়া, নেওয়ারি ভাষায় রচিত সাহিত্যের এক অপূর্ব নিদর্শন পাওয়া গেছে। অষ্টাদশ শতকে গোর্খা শাসনের পত্তনের পর নেওয়ারি সাহিত্যকর্মে বাঁধা পড়ে। বিংশ শতকের দ্বিতিয়ার্ধে, নেওয়ারি ভাষা ও সাহিত্যের অধ্যয়্ণ নেপালে পুনরায় শুরু হয়। নেপাল নেপাল ভাষা নেপাল সংবৎ Regmi, D.R. (1960), "Ancient Nepal", Calcutta: Firma K.L.M. বিশ্বাস, রতন (২০০১) উত্তরবঙ্গের জাতি ও উপজাতি, কলকাতা: পুনশ্চ ঘোষ, হরেন (১৯৯৯) নেপালি ভাষা, সাহিত্য ও সংস্কৃতি, কলকাতা: সাহিত্যশ্রী
ওয়াইআইএফওয়াই

ওয়াইআইএফওয়াই টরেন্টস বা ওয়াইটিএস ছিল একটি পিয়ার-টু-পিয়ার প্রদানকারী গ্রুপ যা বিটটরেন্টের মাধ্যমে বিনামূল্যে ডাউনলোড হিসাবে বিপুল সংখ্যক চলচ্চিত্র বিতরণের জন্য পরিচিত (মেধাস্বত্ব লঙ্ঘন দেখুন)। ওয়াইআইএফওয়াই-এর বিতরণগুলো এইচডি ভিডিওকে একটি ছোট ফাইল আকারে তাদের সামঞ্জস্যপূর্ণ গুণমানের মাধ্যমে চিহ্নিত করা হয়েছিল, যা অনেক ডাউনলোডকারীদের আকৃষ্ট করেছিল। ২০১৫ সালে আমেরিকার মোশন পিকচার অ্যাসোসিয়েশন (এমপিএএ) দ্বারা আসল ওয়াইআইএফওয়াই/ওয়াইটিএস ওয়েবসাইটটি বন্ধ করা হয়েছিল; যদিও, ওয়াইআইএফওয়াই/ওয়াইটিএস ব্র্যান্ডের অনুকরণ করা অসংখ্য ওয়েবসাইট এখনও উল্লেখযোগ্য পরিমাণে ওয়েব ট্রাফিক পায়।" ওয়াইআইএফওয়াই" ওয়েবসাইটটির নাম নিউজিল্যান্ডের প্রতিষ্ঠাতা, Yiftach Swery-এর নাম থেকে নেওয়া হয়েছে। ওয়াইআইএফওয়াই টরেন্টস ২০১০ সালে যিফাটাছ সুয়ারি দ্বারা প্রতিষ্ঠিত হয়েছিল যখন তিনি ওয়াইকাটো বিশ্ববিদ্যালয়ে কম্পিউটার বিজ্ঞানে অধ্য়ায়নরত ছিলেন। যিফাটাছ হলেন একজন অ্যাপ উন্নয়নকারী, ওয়েব_উন্নয়নকারী এবং অকল্যাণ্ড, নিউজিল্যান্ডের তীরন্দাজ চ্যাম্পিয়ন। ২০১১ সালের আগস্টে, ওয়াইআইএফওয়াই ব্র্যান্ডটি একটি অফিসিয়াল ওয়াইআইএফওয়াই টরেন্টস ওয়েবসাইট চালু করার জন্য পর্যাপ্ত ওয়েব ট্রাফিক অর্জন করেছিল, যদিও অবশেষে এটি যুক্তরাজ্য কর্তৃপক্ষ দ্বারা অবরুদ্ধ করা হয়েছিল। এই নিষেধাজ্ঞাকে উপেক্ষা করে ব্যবহারকারীদের জন্য একটি ব্যাকআপ ওয়েবসাইট yify-torrents.im চালু করা হয়েছিল। দ্য পাইরেট বে "YIFY/YTS Meaning, Identity of Operator behind Popular Torrent Brand Finally Revealed"। Yibada News (ll ভাষায়)। ২০১৬-০৫-১৫। সংগ্রহের তারিখ ২০২১-১১-৩০। উদ্ধৃতি শৈলী রক্ষণাবেক্ষণ: অচেনা ভাষা (link) "Kiwi teen behind vast internet piracy says he loved bragging about it to his friends"। Stuff (ইংরেজি ভাষায়)। ২০১৬-০৬-২৪। সংগ্রহের তারিখ ২০২১-১১-৩০।  "Archery champion allegedly behind global piracy site shut down by Hollywood studios"। Stuff (ইংরেজি ভাষায়)। ২০১৬-০৩-১৩। সংগ্রহের তারিখ ২০২১-১১-৩০।  "NZ archery rep caught up in piracy suit"। NZ Herald (ইংরেজি ভাষায়)। সংগ্রহের তারিখ ২০২১-১১-৩০।  "How YIFY-Torrents is Battling the Internet Censors * TorrentFreak" (ইংরেজি ভাষায়)। সংগ্রহের তারিখ ২০২১-১১-৩০।
পেস বিপণিবিতান

পেস বিপণিবিতান (উর্দু: پیس خریداری مرکز‎‎, Pace Khareedari Markaz ) হল একটি বিপণিবিতান, যা পাকিস্তানের পাঞ্জাবের লাহোরে অবস্থিত। Yasir Habib (১৫ মার্চ ২০১১)। "Pace Shopping Mall oozes with building bylaws violations"। Pakistan Today (newspaper)। সংগ্রহের তারিখ ৪ ফেব্রুয়ারি ২০১৮।  Shahram Haq (১৯ মে ২০১৩)। "In Punjab, new shopping malls influence business trends"। The Express Tribune (newspaper)। সংগ্রহের তারিখ ৪ ফেব্রুয়ারি ২০১৮।  17 Best Shopping Malls of Lahore gossipmint.com website, Published 9 April 2017, retrieved 4 February 2018
খুর্দা রোড জংশন রেলওয়ে স্টেশন

খুর্দা রোড হল ভারতের ওড়িশা রাজ্যের ভুবনেশ্বরের একটি গুরুত্বপূর্ণ রেলওয়ে জংশন স্টেশন। এটি জাটানিতে কাজ করে, যা খুরদা রোড নামেও পরিচিত। ১৮৯৩ থেকে ১৮৯৬ সময়কালে, ১,২৮৭ কিমি (৮০০ মা)ইস্ট কোস্ট স্টেট রেলওয়ের নির্মিত এবং যান চলাচলের জন্য উন্মুক্ত করা হয়েছিল। এটি ব্রাহ্মণী, কাঠজোদি, কুয়াখাই এবং বিরূপার মতো নদী জুড়ে কয়েকটি বৃহত্তম সেতু নির্মাণের প্রয়োজন ছিল। বেঙ্গল নাগপুর রেলওয়ে কটকে করতে এর লাইন চালু হয়েছিল ১জানুয়ারি ১৮৯৯ খুর্দা রোড-পুরী ট্রাফিক লাইনটি ১ ফেব্রুয়ারি ১৮৯৭ খোলা হয়েছিল। ৫১৪ কিমি (৩১৯ মা) ইস্ট কোস্ট স্টেট রেলওয়ের দীর্ঘ উত্তর অংশটি ১৯০২ সালে বিএনআর এর সাথে একীভূত হয়। বেঙ্গল নাগপুর রেলওয়ে ১৯৪৪ সালে জাতীয়করণ করা হয়। ইস্টার্ন রেলওয়ে ১৪ এপ্রিল ১৯৫২-এ ইস্ট ইন্ডিয়ান রেলওয়ে কোম্পানির পূর্বে মুঘলসরাই এবং বেঙ্গল নাগপুর রেলওয়ের অংশ নিয়ে গঠিত হয়েছিল। ১৯৫৫ সালে, দক্ষিণ পূর্ব রেলওয়ে পূর্ব রেলওয়ে থেকে খোদাই করা হয়েছিল। এটি লাইনগুলি নিয়ে গঠিত যা বেশিরভাগই আগে BNR দ্বারা পরিচালিত হয়েছিল। 2003 সালের এপ্রিলে শুরু হওয়া নতুন অঞ্চলগুলির মধ্যে ছিল পূর্ব উপকূল রেলওয়ে এবং দক্ষিণ পূর্ব মধ্য রেলওয়ে। এই দুটি রেলপথই দক্ষিণ পূর্ব রেলওয়ে থেকে খোদাই করা হয়েছিল। খুর্দা রোড ইস্ট কোস্ট রেলওয়ের তিনটি বিভাগের মধ্যে একটি। "Major Events in the Formation of S.E. Railway"। South Eastern Railway। ১ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২০১৩-০১-০২।  "History"। East Coast Railway। ৩১ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২০১৩-০১-০২।  "IR History: Part - III (1900–1947)"। IRFCA। সংগ্রহের তারিখ ২০১২-১১-২১।  "Geography – Railway Zones"। IRFCA। সংগ্রহের তারিখ ২০১২-১১-২১।  "IR History: Part - IV (1947-1970)"। IRFCA। সংগ্রহের তারিখ ২০১২-১১-২১।
অমর গঙ্গোপাধ্যায়

অমর গঙ্গোপাধ্যায় (৩০ নভেম্বর ১৯২৮  — ৫ এপ্রিল ২০০০) ছিলেন বাংলা নাট্যমঞ্চের বিশিষ্ট অভিনেতা। পশ্চিমবঙ্গ নাট্য আকাদেমির দীনবন্ধু পুরস্কারে সম্মানিত নাট্য ব্যক্তিত্ব বহুদিন কলকাতার বহুরূপীর সঙ্গে যুক্ত ছিলেন এবং বাংলা নাটকের উজ্জ্বল ব্যক্তিত্ব শম্ভু মিত্র, খালেদ চৌধুরীর প্রমুখের সঙ্গে কাজ করেছেন। অমর গঙ্গোপাধ্যায়ের জন্ম বৃটিশ ভারতের অধুনা বিহার রাজ্যের দানাপুর রেল কলোনিতে। পিতা ভৈরবচন্দ্র গঙ্গোপাধ্যায়ও ছিলেন একজন অভিনেতা। পিতার কাছে তিনি অভিনয় ও আবৃত্তি শেখেন। স্কুল কলেজে পড়ার সময় অভিনয় করা ছাড়াও তিনি শৌখিন নাট্যদলে 'চন্দ্রগুপ্ত', 'পণ্ডিতমশায়', 'খ্যাতির বিড়ম্বনা' প্রভৃতি নাটকে অভিনয় করেন। কলকাতার রঙ্গমঞ্চে অভিনয় করার ইচ্ছায় তিনি ১৯৪৭ খ্রিস্টাব্দে বাড়ি ছাড়েন এবং সামান্য বেতনের একটা চাকরি জুটিয়ে কলকাতায় থেকে যান। ১৯৪৮ খ্রিস্টাব্দে অভিনয়ের সূত্রেই প্রখ্যাত সঙ্গীতজ্ঞ কলিম শরাফীর মাধ্যমে বহুরূপীর শম্ভু মিত্রর সঙ্গে পরিচয় হয়। ক্রমে বহুরূপী'র সঙ্গে নিবিড়ভাবে যুক্ত হয়ে পড়েন এবং সব নাটকে বিশেষ চরিত্রে অভিনয় করেন। অমর গঙ্গোপাধ্যায় 'মানিক', 'শুভবিবাহ', 'কাঞ্চনরঙ্গ', 'আতঙ্ক' প্রভৃতি ছায়াছবিতে এবং দূরদর্শনের 'দিনান্তের আলো' ধারাবাহিক ও 'সুন্দর' নাটকে অভিনয় করে প্রতিভার স্বাক্ষর রেখেছেন। ১৯৬৮ খ্রিস্টাব্দে বহুরূপীর অন্তর্কলহে বিরক্ত হয়ে অন্যত্র চাকরি নিয়ে কলকাতা ছেড়ে চলে যান। পরে ১৯৭৭ খ্রিস্টাব্দে অবশ্য পুনরায় কলকাতায় ফিরে আসেন এবং বহুরূপীর সভাপতি, সম্পাদকসহ বিভিন্ন পদাধিকারীর পদে থেকে তিনি অভিনয় শিক্ষার ক্লাশে শিক্ষাদানের কাজ করেছেন। ১৯৭৪ খ্রিস্টাব্দে তিনি বহুরূপী তথা নাট্যজগৎ থেকে স্বেচ্ছাবসর নেন কিন্তু নাট্যজগৎের কলাকুশলী ও নতুন প্রজন্মের সকলের সঙ্গে আমৃত্যু গভীর সম্পর্ক বজায় রেখেছেন। ১৯৯৬ খ্রিস্টাব্দে পশ্চিমবঙ্গ নাট্য আকাডেমি দীনবন্ধু পুরস্কারে ও ১৯৯৭ খ্রিস্টাব্দে প্রবীণ নাট্যব্যক্তিত্ব হিসাবে সম্বর্ধিত করে। অমর গঙ্গোপাধ্যায় ২০০০ খ্রিস্টাব্দের ৫ ই এপ্রিল কলকাতায় প্রয়াত হন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২০,২১ আইএসবিএন ৯৭৮-৮১-৭৯৫৫-২৯২-৬
পাণ্ডব গোয়েন্দা

পাণ্ডব গোয়েন্দা হল ষষ্ঠীপদ চট্টোপাধ্যায় রচিত কাল্পনিক চরিত্র। এই গোয়েন্দাবাহিনী পাঁচজন কিশোর-কিশোরী নিয়ে গঠিত। এই দলে এক কুকুর আছে। দুঃসাহসী পাঁচটি ছেলেমেয়ে ও একটি কুকুর নিয়ে গঠিত পান্ডব গোয়েন্দারা নানারকম রোমাঞ্চকর অভিযান করে। কখোনো নিজেরাই ঘটনায় জড়িয়ে যায়, আবার কখোনো কারো সাহায্যার্থে তারা ঝাঁপিয়ে পড়ে বিপদের মুখে। ভারতের বিভিন্ন জায়গায় এই দল গোয়েন্দাগিরি চালিয়েছে। পান্ডব গোয়েন্দা প্রথম প্রকাশিত হয়েছিল ১৯৭০ সালে মাসিক শুকতারা পত্রিকায়। তারপর আনন্দমেলা পুজো সংখ্যাতেও পান্ডব গোয়েন্দার উপন্যাস বেরিয়েছে। পান্ডব গোয়েন্দার একাধিক ছোটগল্প ও উপন্যাস শিশু কিশোরদের কাছে সবিশেষ জনপ্রিয়তা পায়। সবচেয়ে বড় সদস্য। এই চরিত্র দলের নেতা। সে পিস্তল চালাতে পারে এবং লাইসেন্সকৃত পিস্তল থাকে তার কাছে। বাবলু বুদ্ধিমান, সাহসী এবং প্রচুর সাধারণ জ্ঞানের অধিকারী। বাবলু এই দলের নেতা। এটি দ্বিতীয় মুখ্য চরিত্র। সাহসী, বিচক্ষণ এবং বাবলুর অবর্তমানে বিলু দলকে একাধিকবার পরিচালনা করেছে যদিও তা সাময়িক। খাদ্য রসিক চরিত্র। কিঞ্চিৎ ভীতু তবে দুর্দান্ত সাঁতারু। সকল কাজের কাজী। আরামপ্রিয়। প্রধান নারী চরিত্র, বিচ্ছুর দিদি। দ্বিতীয় নারী চরিত্র, বাচ্চুর ছোট বোন। এই চরিত্র সবার চেয়ে বয়সে ছোট কিন্তু বুদ্ধিমান। পান্ডব গোয়েন্দার প্রথম অভিযান মূলত বিচ্ছুর রাত্রিকালীন অভিযানকে নিয়েই। এই কুকুর পাণ্ডব গোয়েন্দাদের সাথী। প্রয়োজনে হিংস্র, বুদ্ধিমান দেশী কুকুর। বহু ক্ষেত্রে পঞ্চুই জয় এনে দিয়েছে পান্ডব গোয়েন্দাদের অভিযানে। পঞ্চুর এক চোখ কানা। তাকে প্রথম গল্পে কানা পঞ্চু বলে পরিচয় দেওয়া ছিল। পান্ডব গোয়েন্দা গল্পগুলি নিয়ে একটি বাংলা অ্যানিমেশন টেলিভিশন সিরিজ তৈরি হয়েছিল। এটি আকাশ বাংলা টেলিভিশন প্রকাশ করে। রাহুল মুখোপাধ্যায়ের পরিচালনায়, পান্ডব গোয়েন্দা জি বাংলা টিভি চ্যানেলটি ছোট পর্দায় প্রকাশিত হয়েছে। তরুণ অভিনেতা রব দে প্রধান চরিত্র বাবলুর ভূমিকায় অভিনয় করেছে। বিলুর চরিত্রে অভিনয় করছেন ঋষভ চক্রবর্তী, ভোম্বলের চরিত্রে অভিনয় করছেন ময়ূখ চ্যাটার্জি, বাচ্চুর চরিত্রে অভিনয় করছেন অনুমিতা দত্ত ও বিচ্চুর চরিত্রে অভিনয় করছেন শ্রীতমা মিত্র। ষষ্ঠীপদ চট্টোপাধ্যায় (২০০৫)। পান্ডব গোয়েন্দা সমগ্র ১। কলকাতা: আনন্দ পাবলিশার্স প্রা: লি:।  "ছোটপর্দায় এবার সকলের মন জয় করতে আসছে নতুন এক গোয়েন্দা! কে সে? জেনে নিন – প্রিয় বন্ধু বাংলা" (ইংরেজি ভাষায়)। ২০২০-১১-২৪ তারিখে মূল থেকে আর্কাইভ করা। সংগ্রহের তারিখ ২০২০-০৮-২১।  সংবাদদাতা, নিজস্ব। "জেন ওয়াইয়ের মগজাস্ত্রে শান দিতে ছোটপর্দায় আসছে 'পাণ্ডব গোয়েন্দা'"। anandabazar.com। সংগ্রহের তারিখ ২০২০-০৮-২১।  "পাণ্ডব গোয়েন্দা এবার বাংলা টেলিভিশনে?"। EI Samay। সংগ্রহের তারিখ ২০২০-০৮-২১।  "'নিউ নরমাল' পান্ডব গোয়েন্দা"। Scoopypost (ইংরেজি ভাষায়)। ২০২০-১০-২৫ তারিখে মূল থেকে আর্কাইভ করা। সংগ্রহের তারিখ ২০২০-০৮-২৭।
এডগার কড

এডগার ফ্রাঙ্ক "টেড" কড (আগস্ট ২৩, ১৯২৩ – এপ্রিল ১৮, ২০০৩) একজন ইংরেজ কম্পিউটার বিজ্ঞানী ছিলেন। সম্পর্কভিত্তিক ডেটাবেজ তত্ত্বে অসামান্য অবদান রাখার মাধ্যমে তিনি খ্যাতি অর্জন করেছিলেন। আইবিএম-এর জন্য কাজ করার সময় তিনি ডেটাবেজ ব্যবস্থাপনার সাম্পর্কিক মডেল উদ্ভাবন করেছিলেন। তিনি কম্পিউটার বিজ্ঞানে অন্যান্য আরো অনেক কৃতিত্ব রেখে থাকলেও, ডেটাবেজ ব্যবস্থাপনার জন্যে তার দেয়া সাধারণীকৃত তত্ত্বটিই তার শ্রেষ্ঠতম অবদান হিসেবে পরিচিত হয়ে আছে। ১৯৮১ সালে এই অসামান্য অবদানের স্বীকৃতিস্বরূপ তাকে টুরিং পুরস্কারে ভূষিত করা হয়। Date, C. J.। "A. M. Turing Award – Edgar F. ("Ted") Codd"। ACM। সংগ্রহের তারিখ ২ সেপ্টেম্বর ২০১৩। United States – 1981. For his fundamental and continuing contributions to the theory and practice of database management systems.  "12 simple rules: How Ted Codd transformed the humble database"। The Register। সংগ্রহের তারিখ ১৯ আগস্ট ২০১৩।  Codd, E. F. (১৯৭০)। "A relational model of data for large shared data banks" (পিডিএফ)। Communications of the ACM। 13 (6): 377–387। ডিওআই:10.1145/362384.362685।  Codd, E. F. (১৯৮২)। "Relational database: A practical foundation for productivity"। Communications of the ACM। 25 (2): 109–117। ডিওআই:10.1145/358396.358400।  গণিত উদ্ভববিজ্ঞান প্রকল্পে এডগার কড উইকিউক্তিতে এডগার কড সম্পর্কিত উক্তি পড়ুন।
সুকাসা হোজো

সুকাসা হোজো (北条 司, Hōjō Tsukasa, জন্ম ৫ মার্চ, ১৯৫৯, কোকুরা, কিতাকিউশু, জাপান) হলেন একজন জাপানি মাঙ্গা শিল্পী। তিনি কিউশু সাঙ্গিও বিশ্ববিদ্যালয়ে থাকাকালীন প্রযুক্তিগত নকশা বিদ্যায় অধ্যয়ন করেছেন এবং সেখানে তিনি মাঙ্গা আঁকতে শুরু করেছিলেন। তিনি তার ধারাবাহিক কাজ ক্যাটস আই, সিটি হান্টার এবং অ্যাঞ্জেল হার্ট প্রকাশ করার আগে বেশ কয়েকটি একক গল্পের উপর কাজ করেছেন। ক্যাটস আই এবং সিটি হান্টারের সাফল্যের পর, হোজো ফ্যামিলি কম্পোর মতো অন্যান্য ধারাবাহিক নিয়ে কাজ করতে শুরু করেন। তার বর্তমান চলমান ধারাবাহিক হল সিটি হান্টারের স্পিন-অফ অ্যাঞ্জেল হার্ট, যা একটি বিকল্প মহাবিশ্বে সাজানো হয়েছে। এটি ২০০১ সাল থেকে সাপ্তাহিক কমিক বাঞ্চে ধারাবাহিকভাবে প্রকাশ করা হয়েছে এবং এখন পর্যন্ত ৩০টি সংগৃহীত খণ্ডে প্রকাশিত হয়েছে। সুকাসা হোজো তাকেহিকো ইনোয়ের পরামর্শদাতা। সিটি হান্টার প্রযোজনার সময় হোজোর সহকারী হিসাবে তিনি কাজ করেছেন। হোজো ফিস্ট অফ দ্য নর্থ স্টারের অঙ্কনশিল্পী তেতসুও হারার দীর্ঘকালের পরিচিত, যিনি কোমিক্সের অন্যতম প্রতিষ্ঠাতাও ছিলেন। হোজো রেইনার চরিত্রটি নির্মাণ করার মাধ্যমে ফিস্ট অফ দ্য নর্থ স্টার: দ্য লিজেন্ডস অফ দ্য ট্রু সেভিয়র চলচ্চিত্র ধারাবাহিকের প্রযোজনায় অবদান রেখেছিলেন। তিনি ২০১০ সালের জুলাইতে অনুষ্ঠিত একাদশ ফরাসি জাপান এক্সপোর সম্মানিত অতিথি ছিলেন। "Comic creator: Tsukasa Hôjo"। lambiek.net। সংগ্রহের তারিখ এপ্রিল ১৩, ২০১০।  "Animeland - Tsukasa Hôjô à Japan Expo" (French ভাষায়)। Animeland। ফেব্রুয়ারি ১৯, ২০১০। সংগ্রহের তারিখ জানুয়ারি ২৫, ২০২১। উদ্ধৃতি শৈলী রক্ষণাবেক্ষণ: অচেনা ভাষা (link) Tsukasa Hojo Illustrations। Shueisha। মার্চ ১৩, ১৯৯১। পৃষ্ঠা 105। আইএসবিএন 4-08-858150-4।  দাপ্তরিক ওয়েবসাইট (জাপানি ভাষায়) আনিমে নিউজ নেটওয়ার্ক বিশ্বকোষে সুকাসা হোজো ইন্টারনেট মুভি ডেটাবেজে Tsukasa Hojo (ইংরেজি) মিডিয়া আর্টস ডেটাবেজে সুকাসা হোজোর মাঙ্গা ওয়েব্যাক মেশিনে আর্কাইভকৃত ২২ মার্চ ২০১৬ তারিখে (জাপানি ভাষায়) উইকিমিডিয়া কমন্সে সুকাসা হোজো সংক্রান্ত মিডিয়া রয়েছে।
সিটি হান্টার (দ্ব্যর্থতা নিরসন)

সিটি হান্টার নামটি নিম্নের বিষয়গুলো নির্দেশ করতে পারে: সিটি হান্টার, সুকাসা হোজো লিখিত ও অঙ্কিত একটি মাঙ্গা ধারাবাহিক। সিটি হান্টার (চলচ্চিত্র), জ্যাকি চ্যান অভিনীত ১৯৯৩ সালে হংকংয়ে মুক্তিপ্রাপ্ত একটি চলচ্চিত্র। সিটি হান্টার (টিভি ধারাবাহিক), ২০১১ সালে নির্মিত একটি দক্ষিণ কোরীয় ধারাবাহিক নাটক। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
রিহ আল-আওরাস

রিহ আল-আওরাস (ফরাসি: Le Vent des Aurès, আরবি: ريح الاوراس‎, অনুবাদ 'আওরাসের বাতাস') একটি আলজেরীয় যুদ্ধ বিষয়ক চলচ্চিত্র। ১৯৬৭ সালের এই চলচ্চিত্রটি পরিচালনা করেছেন মোহাম্মদ লাখদার-হামিনা। এটি ১৯৬৭ সালের কান চলচ্চিত্র উৎসবে অংশ নিয়ে সেরা প্রথম কর্মের পুরস্কার জিতে নেয়। ৫ম মস্কো আন্তর্জাতিক চলচ্চিত্র উৎসবেও চলচ্চিত্রটি অংশগ্রহণ করেছিল। "Festival de Cannes: The Winds of the Aures"। কান চলচ্চিত্র উৎসব (ফরাসি ভাষায়)। ৮ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০২১।  "5th Moscow International Film Festival (1967)"। মস্কো আন্তর্জাতিক চলচ্চিত্র উৎসব (ইংরেজি ভাষায়)। ১৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১২।  অলমুভিতে রিহ আল-আওরাস (ইংরেজি) ইন্টারনেট মুভি ডেটাবেজে রিহ আল-আওরাস (ইংরেজি) আলোসিনেতে রিহ আল-আওরাস (ফরাসি) পোর্ট.এইচইউতে রিহ আল-আওরাস (হাঙ্গেরি) বক্স অফিস মোজোতে রিহ আল-আওরাস (ইংরেজি) {{রটেন টম্যাটোস}} টেমপ্লেটে আইডি নেই বা উইকিউপাত্তে তা অনুপস্থিত। লেটারবক্সডে রিহ আল-আওরাস (ইংরেজি) সুইডিশ ফিল্ম ইনস্টিটিউট ডাটাবেসে রিহ আল-আওরাস (ইংরেজি)
গঙ্গা অববাহিকা

গঙ্গা অববাহিকা হলো গঙ্গা-ব্রহ্মপুত্র অববাহিকার একটি অংশ যা তিব্বত, নেপাল, ভারত এবং বাংলাদেশের ১,০৮৬,০০০ বর্গকিলোমিটার জুড়ে বিস্তৃত। উত্তরে, হিমালয় বা নিম্ন সমান্তরাল এলাকাগুলি গঙ্গা-ব্রহ্মপুত্র বিভাজন তৈরি করে। পশ্চিমে রয়েছে গঙ্গা অববাহিকার সীমানা সিন্ধু নদ এবং তারপর আরাবল্লী পর্বতশ্রেণী। দক্ষিণের সীমানা বিন্ধ্য পর্বতমালা এবং ছোট নাগপুর মালভূমি পর্যন্ত। পূর্ব দিকে গঙ্গা ব্রহ্মপুত্রের সাথে এক জটিল পদ্ধতির অভিন্ন বণ্টনের মাধ্যমে বঙ্গোপসাগরের মিলিত হয়েছে। এর জলসীমা উত্তরপ্রদেশ (২৯৪,৩৬৪ বর্গকিলোমিটার), মধ্যপ্রদেশ (১৯৮,৯৬২ বর্গকিলোমিটার), বিহার (১৪৩,৯৬১ বর্গকিলোমিটার), রাজস্থান (১১২,৪৯০ বর্গকিলোমিটার), পশ্চিমবঙ্গ (৭১,৪৮৫ বর্গকিলোমিটার), হরিয়ানা (৩৪,৩৪১ বর্গকিলোমিটার), হিমাচল প্রদেশ (৪,৩১৭বর্গকিলোমিটার), দিল্লি, অরুণাচল প্রদেশ (১,৪৮৪ বর্গকিলোমিটার), সমগ্র বাংলাদেশ, নেপাল এবং ভুটান জুড়ে বিস্তৃত। নেপালের মধ্য দিয়ে দক্ষিণে প্রবাহিত হওয়ার আগে বেশ কয়েকটি উপনদী তিব্বতের অভ্যন্তরে উঠে গেছে। অববাহিকাটির জনসংখ্যা ৫০ কোটিরও বেশি, যা এটিকে বিশ্বের সবচেয়ে জনবহুল নদী অববাহিকাতে পরিণত করেছে। অববাহিকাটি হিমালয়ের উত্তরে আধা-শুষ্ক উপত্যকা, দক্ষিণে সুউচ্চ সীমানার ঘন অরণ্যময় পর্বতমালা, শিবালিক পর্বতশ্রেণি পাদদেশ এবং উর্বর সিন্ধু-গাঙ্গেয় সমভূমি নিয়ে গঠিত। গাঙ্গেয় সমভূমির দক্ষিণে কেন্দ্রীয় উচ্চভূমিতে উপত্যকা এবং নদী সমভূমি দ্বারা ছেদ করা মালভূমি, পাহাড় এবং পর্বত রয়েছে। অববাহিকায় পাওয়া গুরুত্বপূর্ণ মাটির ধরনগুলি হলো বালি, দোআঁশ, কাদামাটি এবং তাদের সংমিশ্রণ যেমন বেলে দোআঁশ, পলিমাটি ইত্যাদি। ভারতে অববাহিকার বার্ষিক ভূপৃষ্ঠের পানির সম্ভাবনা ৫২৫ কিমি³ হিসাবে মূল্যায়ন করা হয়েছে, যার মধ্যে ২৫০ কিমি³ ব্যবহারযোগ্য পানি। প্রায় ৫৮০,০০০ বর্গকিলোমিটার আবাদযোগ্য জমি রয়েছে; যা ভারতের চাষযোগ্য এলাকার ২৯.৫%। অববাহিকাটির পানি সম্পর্কিত সমস্যাগুলি উচ্চ এবং নিম্ন উভয় প্রবাহের কারণে। ভারতের উত্তরাখণ্ড, উত্তরপ্রদেশ, বিহার ও পশ্চিমবঙ্গ রাজ্য বন্যায় ক্ষতিগ্রস্ত হয়েছে। ব্রহ্মপুত্র ও গঙ্গা নদীর মিলনস্থলে অবস্থিত বাংলাদেশ প্রায় প্রতি বছরই ভয়াবহ বন্যার শিকার হয়। কোশী, গণ্ডকী এবং মহানন্দা নদীর মতো উত্তর গঙ্গার উপনদীগুলি সবচেয়ে বন্যাপ্রবণ, এতে অবশ্য দক্ষিণের উপনদীগুলিও অবদান রাখে। হিমালয় থেকে কোশী, ঘাঘরা, গণ্ডকী এবং উপদ্বীপ অঞ্চল থেকে চম্বল, বেতওয়া, সন দ্বারা গঙ্গা যুক্ত হয়েছে। সংস্কৃতি এবং গঙ্গা: গঙ্গা নদী (গঙ্গা নামেও পরিচিত) বিশ্বাস, আশা, সংস্কৃতি এবং বিচক্ষণতার প্রতীক, সেইসাথে অনাদিকাল থেকে লক্ষ লক্ষ মানুষের জীবিকা নির্বাহের উৎস। এটি ভারতীয় উপমহাদেশে সামাজিক ও ধর্মীয় ঐতিহ্যের কেন্দ্রবিন্দু এবং বিশেষভাবে হিন্দুধর্মে পবিত্র। ভারতে গঙ্গা নদীর প্রতি বিশেষ বিশ্বাস এবং শ্রদ্ধা ভারতীয় সংস্কৃতির মতোই পুরানো। প্রাচীন ভারতীয় ধর্মগ্রন্থ যেমন: বেদ, পুরাণ, মহাভারত, রামায়ণ এবং আরও বেশ কিছু গ্রন্থে এগুলো ব্যাপকভাবে প্রতিফলিত হয়েছে। প্রকৃতপক্ষে, গঙ্গার প্রতি শ্রদ্ধা ভারতীয় পরিচয়ের একটি অংশ এবং ভারতীয় সংস্কৃতির প্রতীক। সংস্কৃতি ও সভ্যতার লালন-পালনে গঙ্গার ইতিহাস তার অববাহিকায় স্থানীয় সংস্কৃতিকে লালন-পালন, সিন্ধু-সরস্বতী অববাহিকায় সভ্যতার স্থানান্তর এবং ভারতীয় সভ্যতার বিকাশের জন্য সংস্কৃতির একীকরণের প্রচারের মাধ্যমে প্রশংসা করা হয়। https://www.tandfonline.com/doi/abs/10.1080/14634988.2017.1304129 উইকিমিডিয়া কমন্সে গঙ্গা অববাহিকা সংক্রান্ত মিডিয়া রয়েছে। Bibliography on Water Resources and International Law পিস প্যালেস লাইব্রেরি S Asia's deadly Himalayan fault http://cpwfbfp.pbwiki.com/
অ্যাকোস্টিক গিটারস (ব্যান্ড)

অ্যাকোস্টিক গিটার হল ডেনিশ বাদ্যযন্ত্র পঁচক স্পেনীয়, আরব আর ভারতীয় সঙ্গীত দ্বারা প্রভাবিত। এটি মিকেল নর্ডসো, ক্রিশ্চিয়ান রাটজার এবং স্টিন কায়েড দ্বারা গঠিত হয়েছিল। পরে Klavs Nordsø যোগ দেন, এবং সম্প্রতি Ole Theill। ১৯৮৭ সালের অ্যাকোস্টিক গিটার অ্যালবামে বিখ্যাত NHØP অতিথি তারকা হিসেবে উপস্থিত হয়। Mikkel Nordsø: গিটার ক্রিশ্চিয়ান রাটজার: গিটার স্টিন কায়েড: গিটার Klavs Nordsø: পারকাশন ওলে থিল: তবলা সানড্যান্স রেকর্ডে: অ্যাকোস্টিক গিটার (১৯৮৭) ছদ্মবেশে গাজোস (১৯৯০) আউট অফ দ্য ব্লু (১৯৯৫) Arabesque (২০০২) </br>কলম্বিয়া রেকর্ডে : পা-পাপেগোজে! (1994) (সঙ্গে 'আমি østen stiger solen অপ' নান্নার ) Tangokat (১৯৯৫) ( 'বিআইএম Bam busse' দিয়ে নান্নার ) হেজ ফ্রেড! (1996) (সঙ্গে 'Dyrene আমি আফ্রিকা' নান্নার ) দাপ্তরিক ওয়েবসাইট [১] - সানড্যান্স রেকর্ড কোম্পানি থেকে প্রেস রিলিজ [২] - সানড্যান্স রেকর্ড কোম্পানি থেকে প্রেস রিলিজ - অলমিউজিকের ব্যান্ড পেজ
চিত্ (চেতনা)

চিত্ (সংস্কৃত: चित्) সংস্কৃত শব্দ যার অর্থ চেতনা। হিন্দুধর্ম, শিখধর্ম ও জৈনধর্ম সহ ভারতীয় উপমহাদেশ থেকে উদ্ভূত সমস্ত প্রাচীন আধ্যাত্মিক ঐতিহ্যের এটি মূল নীতি। উপনিষদে, এটিকে দৃষ্টি বা দ্রষ্টা হিসেবে উল্লেখ করা হয়েছে এবং সেই ইন্দ্রিয় যা অন্য সব ইন্দ্রিয় অভিজ্ঞতাকে সম্ভব করে তোলে। চিত হল বৈদিক শাস্ত্র অনুসারে, পরমের সচ্চিতানন্দ প্রকৃতি গঠনকারী তিনটি দিকগুলির মধ্যে একটি। চিত্ত চৈতন্য (চেতনা) সচ্চিতানন্দ Maharishi Mahesh Yogi (২৭ আগস্ট ১৯৭০)। "Meaning of the word "Satcitananda" (Sat Cit Ananda)"। bienfaits-meditation.com। Humboldt State College। সংগ্রহের তারিখ ২০২১-০৪-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gupta, Bina (২০০৩), CIT consciousness, Oxford University Press, ২০ অক্টোবর ২০১৩ তারিখে মূল থেকে আর্কাইভ করা, সংগ্রহের তারিখ ১ ডিসেম্বর ২০২১ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Arthur Avalon, Shakti and Shâkta. Chapter 14: Cit-Shakti (The Consciousness Aspect of the Universe)